*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem**

**nekustamo īpašumu iegādei**

 Ņemot vērā Alūksnes novada pašvaldības domes 30.11.2023. lēmumu Nr. 368 “Par nekustamo īpašumu iegādi”, Alūksnes novada pašvaldības Attīstības programmas 2022.-2027. gadam Rīcības plāna Rīcības virzienus 1.1., 2.1., 3.1., 3.3., 15.02.2024. pirkuma līgumu Nr. ANP/1-45.1/24/30, Nacionālā kultūras mantojuma pārvaldes 26.02.2024. vēstuli Nr. 08-11/1304 “Par nekustamā īpašuma “Parka iela 2A” Alūksnē, Alūksnes novadā, atsavināšanas nosacījumiem” un 27.02.2024. vēstuli Nr. 08-11.1/1356 “Par atteikumu izmantot valsts pirmpirkuma tiesības uz valsts nozīmes arhitektūras pieminekli “Kūts, vēlāk Šlosa rūpnīca” (valsts aizsardzības Nr.2684)”,

pamatojoties uz Pašvaldību likuma 10. panta pirmās daļas ievaddaļu, likuma “Par pašvaldību budžetiem” 30. pantu, Alūksnes novada pašvaldības domes 29.02.2024. noteikumu Nr. 1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Izdalīt no atsavināšanas procesā iegūtajiem līdzekļiem finansējumu 450 000,00 EUR (četri simti piecdesmit tūkstoši *euro*) apmērā nekustamo īpašumu ar kadastra numuru 3601 015 2611, kas atrodas Dzirnavu ielā 7, Alūksnē, Alūksnes novadā, un ir reģistrēts Alūksnes pilsētas zemesgrāmatas nodalījumā Nr. 1212, un ar kadastra numuru 3601 015 2610, kas atrodas Parka ielā 2A, Alūksnē, Alūksnes novadā, un ir reģistrēts Alūksnes pilsētas zemesgrāmatas nodalījumā Nr. 100000099047, iegādes galīgā norēķina nodrošināšanai.
2. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2024.gadam un finansējumu attiecināt uz 074501 uzskaites dimensijas kodu.
3. Lēmums stājas spēkā ar tā pieņemšanu.